Мяркуецца, што ва ўніверсітэце як у базавай арганізацыі СНД пры Інстытуце інклюзіўнай адукацыі будзе створаны грамадскі савет, у які ўвойдуць прадстаўнікі адукацыйных і навуковых арганізацый дзяржаў — удзельніц СНД. Сумесна з імі мы распрацуем план мерапрыемстваў і забяспечым важныя кірункі работы базавай арганізацыі, перш за ўсё падрыхтоўку і павышэнне кваліфікацыі педагогаў-практыкаў. Дакументы аб праходжанні перападрыхтоўкі ў нашым універсітэце па адукацыйных праграмах, якія мы зацвердзім, будуць прызнавацца ў краінах СНД. Пры неабходнасці мы можам узгадняць гэтыя праграмы з адпаведнымі структурамі дзяржаў СНД, з універсітэтамі або навуковымі арганізацыямі”.